Javanese - Agape Kitab Suci - God's Love Letter Scriptures Yohanes 15:9 "Kayadéné Sang Rama wis nresnani Aku, mangkono uga Aku iya wis nresnani kowé; padha tetepa dumunung ing katresnanku iku. Yésaya 43:1,2 - Efesus 2:10 Marga kita iki titahé Yehuwah, katitahaké ana ing Kristus Yésus, supaya padha nglakoni panggawé becik kang kacawisaké Yehuwah sadurungé. Panjenengané ngarsakaké supaya kita padha urip kaya mangkono. Yérémia 1:5 - Galatia 1:15 Nanging bareng Yehuwah, kang wis miji aku wiwit aku isih ana ing guwagarbaning ibuku, lan nimbali aku marga saka sih-rahmaté, Yohanes 15:16 Dudu kowé kang padha milih Aku, nanging Aku kang milih kowé. Aku wis netepaké, supaya kowé padha lunga lan metokaké woh lan wohmu iku lestaria, sarana mangkono apa kang koksuwun marang Sang Rama atas saka jenengku, kajurungana déning Panjenengané marang kowé. 3 Yohanes 1:2 Sadulurku kang kinasih, pandongaku muga-muga kowé padha becik ing sabarang prakara lan ginanjara bagas-kuwarasan, semono uga nyawamu. Yésaya 43:4 - 1 Pétrus 2:9,10 Balik kowé iku bangsa kang pinilih, kaimaman kang ngrajani, bangsa kang suci, umat kagungané Yehuwah pribadi, supaya kowé padha martakaké pakaryan-pakaryan agung kang katindakaké déning Panjenengané, kang wis nimbali kowé metu saka pepeteng marang pepadhangé kang ngéram-éramaké. 10 Kowé, kang mauné dudu umaté Yehuwah, nanging saiki wis dadi umaté, kang mauné ora padha kawelasan, nanging saiki wis nampa piwelas. Yérémia 31:3 - Efesus 1:4 Awit iya ana ing Panjenengané iku Yehuwah wis milih kita sadurungé jagat katitahaké, supaya kita padha suci tanpa cacad ana ing ngarsané. 2 Timotius 1:9 Panjenengané kang milujengaké kita lan nimbali kita kalawan timbalan kang suci, ora adhedhasar panggawé kita, nanging adhedhasar karsa lan sih-rahmaté piyambak, kang wus kaparingaké marang kita ana ing Kristus Yésus sadurungé wiwitaning jaman. Yohanes 3:16 Awitdéné Yehuwah anggoné ngasihi marang jagat iku nganti masrahaké Kang Putra Ontang-anting, supaya saben wong kang pracaya marang Panjenengané aja nganti nemu karusakan, nanging nduwenana urip langgeng. Lukas 12:32 Aja padha wedi, hé pepanthan cilik! Amarga Ramamu wus
kepareng maringaké Kraton iku marang kowé. Matius 28:20 lan padha diwulanga netepi sabarang kang wis dakdhawuhaké marang kowé kabeh. Lah, Aku nunggal karo kowé ing sadina-dina, nganti tumeka ing wekasaning jaman." Yohanes 14:1 "Atimu aja melang-melang; padha kumandela marang Yehuwah; uga kumandela marang Aku. Kitab Masmur 23:1 - Yohanes 10:11 Iya Aku iki pangon kang utama. Pangon kang utama iku ngetohaké nyawané kanggo wedhus-wedhusé, Kitab Masmur 23:2 - Wahyu 7:17 Amarga bakal padha diengon déning Cempé mau sarta diirid menyang tuking banyu kauripan. Déné Yehuwah bakal ngusapi sakehing eluh saka ing mripaté." Kitab Masmur 23:3,4 - Lukas 1:79 kagem madhangi sakehing wong kang manggon ing pepeteng lan ana ing ayang-ayanganing pati, apadéné ngeneraké sikil kita marang dalaning karahayon." Kitab Masmur 23:5,6 - 2 Korintus 1:10 Sarta aja padha grundelan kaya sawenehing panunggalané, satemah padha ditumpes déning malaékating pati. Filipi 4:7 Tentrem-rahayu kang saka ing Yehuwah, kang ngungkuli saliring budi, bakal rumeksa marang ati lan pangangen-angenmu ana ing Kristus Yésus. Wulang Bebasan 3:24 & Kitab Masmur 4:8 - Yohanes 14:27 Kowé padha daktinggali tentrem-rahayu. Tentrem-rahayuku dakwenehaké marang kowé, lan apa kang dakwenehaké iku ora kaya pawewehé jagat marang kowé. Atimu aja melang-melang lan aja giris. Kitab Masmur 33:18 - 1 Pétrus 3:12 Jalaran tingalé Pangéran iku tumuju marang para wong kang bener, sarta talingané nilingaké marang pasambating wong-wong kang nyuwun pitulungan, nanging wedanané Pangéran iku nglawan marang wong kang padha nindakaké piala." Roma 5:2 Panjenengané iku kang njalari kita padha oleh dalan kang anjog ing sih-rahmat marga saka pracaya. Ana ing sih-rahmat iki dumunung kita sarta kita bombong sajroning pangarep-arep bakal tampa kamulyaning Yehuwah. Yésaya 55:12 - Lukas 19:40 Paring wangsulané, "Aku pitutur marang kowé: Menawa wong-wong iku padha meneng, watu-watu iki bakal padha nywara sora." Yohanes 16:22 Mangkono uga kowé samengko iya padha nandhang susah, nanging Aku bakal nemoni kowé maneh, temahan bakal padha bungah atimu lan ora ana wong siji-sijia kang bisa ngrebut kabungahanmu saka kowé. Lukas 12:9 Nanging sing sapa nyélaki Aku ana ngarepé wong, iya bakal
disélaki ana ing ngarepané para malaékaté Yehuwah. Matius 10:30 Mangka kowé iku, malah dalasan rambutmu wis padha diétung kabeh. Yésaya 54:10 - Matius 24:35 Langit lan bumi bakal sirna, nanging tembung- tembungku ora bakal sirna pisan-pisan. Matius 11:28-30 Hé, para wong kang kesayahan lan kamomotan, padha mrénéa, Aku bakal gawé ayemmu. 29 Pasanganku padha tampanana ing pundhakmu lan padha nggegurua marang Aku, awit Aku iki alus lan lembah-manah, satemah kowé bakal padha oleh ayeming nyawamu. 30 Amarga pasanganku iku kapénak lan momotanku iku entheng." 2 Korintus 11:2 Sabab aku cemburu ing ngatasé kowé kanthi cemburuning Yehuwah. Awit kowé wis padha dakpacangaké karo wong lanang, kang nuntun kowé kayadéné prawan suci marang Kristus. Pangentasan 13:4 - Ibrani 13:8 Yésus Kristus iku tetep, ora éwah-gingsir, iya wingi, dina iki sarta ing salawas-lawasé. Hoséa 13:4 - Lelakoné Para Rasul 4:12 Kaliyan malih mboten wonten karahayon wonten ing sintena kémawon, kajawi wonten ing Panjenenganipun, amargi ing sakurebing langit punika mboten wonten asma sanesipun ingkang kaparingaken dhateng manungsa, ingkang dados margining karahayon kita." Yohanes 15:14 Kowé iku mitraku, menawa kowé padha nglakoni apa kang dakdhawuhaké marang kowé. Yohanes 14:6 Pangandikané Yésus, "Aku iki dalané, sarta jatiné kayekten lan urip. Ora ana wong siji-sijia kang bisa sowan marang Sang Rama, menawa ora metu Aku. Wahyu 3:20 Wruhanira, Ingsun jumeneng ana ngarep lawang sarta thothok- thothok; menawa ana wong kang krungu swaraningsun lan mbukakaké lawang, Ingsun bakal lumebet manggihi wong iku lan kembul bujana bareng wong iku lan wong iku karo Ingsun. Salmon 2:10 Yésaya 49:15,16; & Yésaya 41:13,14 Hoséa 2:14,19,20; & Hoséa 11:8 Pastor T. John Franklin Church of Salvation, Healing, and Deliverance COS-HAD.org